Diari Oficial de la Generalitat Valenciana


Sumari del DOGV 5750, del 25-04-2008 (2008/4939)

RESOLUCIÓ de 15 d'abril de 2008, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 2008, subvencions per aturada temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5750

Data del DOGV
:   25-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4939


Data del document
:   15-04-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * pesca marítima
    * suport econòmic
    * flota pesquera
    * temporada de pesca
    * ajuda pública

RESOLUCIÓ de 15 d'abril de 2008, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 2008, subvencions per aturada temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural. [2008/4939]  
Vist que l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. I és que estos extrems depenen de la llei anual de pressupostos, en estos moments, la Llei 15/2007, de 27 de desembre, de Pressupostos de la Generalitat per a l'exercici 2008 (DOCV núm. 5670, de 31.12.2007).  
L'Orde de 26 de novembre de 2007, de la conselleria d'Agricultura, Pesca i Alimentació, establix normes d'ordenació i d'ajudes en el sector de la pesca i l'aqüicultura (DOCV núm. 5679, de 14.01.2008), tot això dins de l'àmbit del Reglament (CE) número 1198/2006, del Consell, de 27 de juliol de 2006, del Fons Europeu de Pesca (FEP) referent a les mesures regulades en el seu títol IV. En l'esmentat títol IV (art. 24) es regulen les ajudes públiques a l'aturada temporal de les activitats pesqueres, les quals tenen suport de l'Orde APA/254/2008, de 31 de gener, per la qual s'establix un pla integral de gestió per a la conservació dels recursos pesquers del Mediterrani. L'apartat V, de l'article 24.1 establix que el FEP podrà contribuir al finançament de mesures d'ajuda a l'aturada temporal de les activitats pesqueres, per una duració màxima, dins del període 2007-2013, de huit mesos. Li és així d'aplicació l'Orde de 2 de gener de 1995, de la conselleria d'Agricultura, Pesca i Alimentació, d'ajudes per aturada temporal, amb la limitació de les quanties màximes per vaixell establides en el Programa Operatiu del Fons Europeu de Pesca d'Espanya.  
L'article 9 de l'Orde de 26 de novembre de 2007, de la conselleria d'Agricultura, Pesca i Alimentació, preveu que en ningun cas la contribució pública nacional i l'europea podrà superar els límits que establix el Reglament del RHG 6193/2006, de 27 de juliol; en l'article 7, punt 2 del qual s'establix que els articles 87, 88 i 89 del Tractat no seran aplicables a les contribucions financeres dels estats membres a operacions cofinançades pel FEP i previstes en l'àmbit d'un programa operatiu. El programa operatiu va ser aprovat per Decisió de la Comissió de data 13 de desembre de 2007 (AKX 8590 ES 14 FPO 001).  
Esta línia d'ajudes està en el supòsit previst en l'article 3.4 del Decret 147/2007, de 7 de setembre, del Consell.  
Per això, vista la proposta del director general d'Empreses Agroalimentàries i Desenvolupament del Medi Rural, en l'exercici de les funcions que tinc atribuïdes, resolc:  
Primer  
Les subvencions regulades en les disposicions de la conselleria d'Agricultura, Pesca i Alimentació, esmentades en este apartat i gestionades per la Direcció General d'Empreses Agroalimentàries i Desenvolupament del Medi Rural, es concediran, en l'exercici 2008, a càrrec de les línies de subvenció i pels imports globals màxims que s'assenyalen, d'acord amb la Llei 15/2007, de 27 de desembre, de Pressupostos de la Generalitat per a l'exercici 2008 (DOCV núm. 5670, de 31.12.2007).  
La data límit per a presentació de sol·licituds d'ajuda serà de 15 dies comptats a partir de la publicació de la present resolució.  
Programa 714.10, d'Ordenació i Millora de la Producció Pesquera.  
Línia T1607000.  
Orde de 2 de gener de 1995, de la conselleria d'Agricultura, Pesca i Alimentació, per la qual s'establixen ajudes per a l'aturada temporal de la flota pesquera (DOGV núm. 2431, de 19.01.1995), modificada per l'Orde de 9 de març de 1998 (DOGV núm. 3213, de 30.03.1998), l'Orde d'1 d'octubre de 2001, de la conselleria d'Agricultura, Pesca i Alimentació, per la qual s'establixen els terminis de sol·licituds d'aturada temporal de la flota d'arrossegament (DOGV núm. 4107, de 16.10.2001) i l'Orde de 21 de febrer de 2005, de la conselleria d'Agricultura, Pesca i Alimentació (DOGV núm. 4955, de 28.02.2005).  
Orde de 26 de novembre de 2007, de la conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV núm. 5679, de 14.01.2008).  
Import global màxim Generalitat: 2.568.531,70 euros.  
Segon  
El programa operatiu del Fons Europeu de Pesca d'Espanya aprovat per Decisió de la Comissió de 13.12.2007 (AJO 2450 ES 14 FPO 001) està inserit en la web del Ministeri d'Agricultura, Pesca i Alimentació en l'adreça: www.mapa.es/pesca/pags/programa\_fep/Programaoperativo.pdf.  
Tercer  
Les ajudes regulades per les disposicions de l'esmentada orde es tramitaran d'acord amb les seues bases reguladores i, subsidiàriament, per allò que es disposa en la Llei 38/2003, de 17 de novembre, General de Subvencions, i en la Llei 30/1992, de Règim Jurídic de les Administracions Públiques i del Procediment Administratiu Comú.  
El present acte posa fi a la via administrativa i contra este es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la seua notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 d'abril de 2008.- La consellera d'Agricultura, Pesca i Alimentació: Maritina Hernández Miñana.